जो भी हो, उनके डीआर-टीबी रोग का निदान और इलाज तो और भी कठिन कार्य था| मरीन लाइंस के म्यूनिस्पल अस्पताल में उनके थूक का तीन बार परीक्षण किया गया पर टीबी के लिए परिणाम नकारात्मक रहा| फिर भी उन्हें छः महीने तक टीबी की दवा दी गई | उनको एक-एक दिन छोड़कर 24 इंजेक्शन और गोलियां लेनी होती थीं| लेकिन हालत में कोई सुधार न होने के कारण, वो दो महीने की चिकित्सा की बाद फिर उसी अस्पताल में वापस गईं और उनके एक्स-रे (जो उन्होने निजी तौर पर अस्पताल के बाहर करवाया था) के आधार पर उन्हे दुबारा आठ माह का टीबी उपचार दिया गया |